KRAJEVNA SKUPNOST

 SOLKAN

Številka: 900-1/18-19

Datum: 19. 8. 2019

**Z A P I S N I K**

9. seje Sveta Krajevne skupnosti Solkan, ki je bila v ponedeljek, 19. avgusta 2019, ob 18. uri v Domu KS Solkan, Trg J. Srebrniča 7

PRISOTNI: lista prisotnosti je v arhivu

Odsotnost so opravičil: Jana M.Herega, Maja Šinigoj in Davorin Škarabot

Sejo je vodil podpredsednik Sveta KS Jaka Rijavec in predlagal naslednji

d n e v n i r e d :

1. Pregled sklepov 8. seje Sveta KS z dne 25. 7. 2019 in potrditev zapisnika
2. Potrditev brezplačne uporabe kotalkališča za društvo SOŽITJE za soboto 7.9.2019 med 12. in 17.uro
3. Krajevni praznik
4. Razno

Svet KS je soglasno potrdil predlagan dnevni red.

**Ad/1**

**Pregled sklepov 8. seje Sveta KS z dne 25. 7. 2019 in potrditev zapisnika**

Svet KS je soglasno potrdil zapisnik in sklepe 8. seje z dne 25. 7. 2019.

**Ad/2**

**Potrditev brezplačne uporabe kotalkališča za društvo SOŽITJE za soboto 7.9.2019 med 12. in 17.uro**

Svet KS je soglasno potrdil uporabo kotalkališča društvu SOŽITJE na predlagani dan in z predlaganim urnikom uporabe.

**Ad/3**

**Krajevni praznik – organizacija**

Vesna Bašin je predstavila še odprta vprašanja glede organizacije praznika. Skozi razpravo so bili podanih končni odgovori, dogovori, roki in zadolžitve. Vesna pripravi končni zapisnik organizacije Krajevnega praznika Solkan, ki je priloga tega zapisnika.

**Ad/4**

**Razno**

1. Svet KS je bil seznanjen z naročilom trenutnih nujnih del, ki jih je na MONG k g. Marjanu Jugu poslal Tomaž Černe. Tomaž je dodal, da do seje ni prejel nobene povratne informacije, kaj in v kakšnem času se bodo stvari realizirale. Na MONG se bo potrebno dogovoriti, kako bodo v prihodnosti potekale take komunikacije.
2. S strani MONG (Jaka Fabjan) smo dobili pobudo, da se v okviru planiranih sredstev pripravi načrt celostne ureditve parka ''Lenassi'' (za bencinskim servisom Petrol na cesti IX. Korpusa) in predlog dneva sestanka na to temo.

Svet KS je sprejel

S K L E P : da podpira odločitev MONG, da se pristopi k pripravi načrta celostne ureditve parka ''Lenassi'' in predlaga, da se sestanka na MONG 3.9.2019 udeležijo : Tanja Vuga, Mirjam Repše, Tatjana Černe in predstavniki Sveta KS Vesna Bašin, Matej Torkar, Miran Tratnik in Tomaž Černe

1. Svet KS je sprejel

S K L E P : da se strinja, da g. Brumat uredi rdečo osvetlitev Solkanskega mostu na dan 15.septembra, ko se obeleži Dan krvnih bolezni.

1. Svet KS je sprejel

S K L E P : da se strinja, da se v okviru kolesarjenja na dan krajevnega praznika doda še akcija ''Prekolesarimo svet'', ki jo organizira Regionalni promotor zdravja NIJZ OE Nova Gorica v okviru Mednarodne zveze za preprečevanje samomora.

1. Krajani sprašujejo, kdo je v času, ko pisarna KS nima uradnih ur, kontaktna oseba glede najema in oddaje groba na pokopališču.

Svet KS je sprejel

S K L E P : da se poda informacija, da v času, ko ni mogoče pridobiti informacije v pisarni KS, lahko povprašajo pri Branku Belingarju ali pri skrbniku pokopališča Damjanom Winklerju.

1. S strani Komunale (g.Boštjan Budihna) smo prejeli informacijo/zapis, da je bil na pobudo krajana na ''Placu'' v Solkanu sestanek glede ureditve ''Plac'', ki so se poleg krajana udeležili: predstavnik CZ, predstavnik gasilcev in predstavnik Komunale. Vsak mora pripraviti popis potrebnih rešitev, ki bo osnova za izdelavo elaborata po katerem bodo zadevo zrisali in postavili prometne znake in talne označbe.
2. Svet KS je sprejel

S K L E P : da se nadaljujejo pogovori s SENG glede čistilne naprave in urejenosti poti ob Soči med Elektrarno in Kajak Centrom. Zadolžena Černe in Tratnik.

Seja je bila zaključena ob 20.45.

|  |  |  |
| --- | --- | --- |
| ZapisalTomaž Černe l.r. |  | PODPREDSEDNIK SVETA KSJaka Rijavec l.r. |